CELEX: 22021D1946
Language: da
Date: 2021-09-28 00:00:00
Title: Afgørelse nr. 1/2021 vedtaget af Specialudvalget, som er nedsat ved artikel 8, stk. 1, litra r), i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, af 28. september 2021 for så vidt angår forlængelsen af den periode, der er omhandlet i artikel 540, stk. 3, i hvilken DNA-profiler og fingeraftryksoplysninger kan udveksles med Det Forenede Kongerige (2021/1946) (I henhold til regel 9, stk. 2, i bilag 1 til handels- og samarbejdsaftalen registrerer sekretariatet alle afgørelser og henstillinger med et løbenummer og en henvisning til datoen for vedtagelsen.)

10.11.2021   
               
               
                  DA
               
               
                  Den Europæiske Unions Tidende
               
               
                  L 397/32
               
            
         AFGØRELSE nr. 1/2021 VEDTAGET AF SPECIALUDVALGET, SOM ER NEDSAT VED ARTIKEL 8, STK. 1, LITRA R), I HANDELS- OG SAMARBEJDSAFTALEN MELLEM DEN EUROPÆISKE UNION OG DET EUROPÆISKE ATOMENERGIFÆLLESSKAB PÅ DEN ENE SIDE OG DET FORENEDE KONGERIGE STORBRITANNIEN OG NORDIRLAND PÅ DEN ANDEN SIDE,
         af 28. september 2021
         for så vidt angår forlængelsen af den periode, der er omhandlet i artikel 540, stk. 3, i hvilken DNA-profiler og fingeraftryksoplysninger kan udveksles med Det Forenede Kongerige (2021/1946) (1)
         
         SPECIALUDVALGET OM RETSHÅNDHÆVELSE OG RETLIGT SAMARBEJDE HAR —
         Under henvisning til handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (»handels- og samarbejdsaftalen«), særlig artikel 540, stk. 3, og
         ud fra følgende betragtninger:
         
                     1)
                  
                  
                     Handels- og samarbejdsaftalen blev undertegnet den 30. december 2020, anvendt midlertidigt fra den 1. januar 2021 og trådte i kraft den 1. maj 2021.
                  
               
                     2)
                  
                  
                     I henhold til handels- og samarbejdsaftalens artikel 540, stk. 3, blev parterne enige om, at medlemsstaterne kan levere de personoplysninger til Det Forenede Kongerige, der er omhandlet i artikel 530, 531, 534 og 536 inden den eller de datoer, Unionen fastsætter i henhold til artikel 540, stk. 2, men ikke længere end ni måneder efter handels- og samarbejdsaftalens ikrafttræden. Specialudvalget om Retshåndhævelse og Retligt Samarbejde kan forlænge denne frist én gang med højst ni måneder.
                  
               
                     3)
                  
                  
                     De evalueringer, der kræves i henhold til artikel 540, vil ikke være afsluttet inden den 30. september 2021. For at gøre det muligt for medlemsstaterne fortsat at levere personoplysninger til Det Forenede Kongerige som omhandlet i artikel 530, 531, 534 og 536 fra den 1. oktober 2021, og indtil evalueringerne er afsluttet, bør Specialudvalget om Retshåndhævelse og Retligt Samarbejde forlænge den periode, der er fastsat i artikel 540, stk. 3, med ni måneder til den 30. juni 2022.
                  
               VEDTAGET DENNE AFGØRELSE:
         
            Artikel 1
            Den periode, i hvilken medlemsstaterne fortsat kan videregive personoplysninger til Det Forenede Kongerige som omhandlet i handels- og samarbejdsaftalens artikel 530, 531 og 534, og levere yderligere tilgængelige personoplysninger og andre oplysninger til Det Forenede Kongerige som omhandlet i handels- og samarbejdsaftalens artikel 536, forlænges indtil den 30. juni 2022.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles og London, den 28. september 2021.
            
               På vegne af Specialudvalget om Retshåndhævelse og Retligt Samarbejde
            
            
               Chris JONES
               Stephen RYAN
               Bruno GENCARELLI
               
                  Formænd
               
            
         
         
            (1)  I henhold til regel 9, stk. 2, i bilag 1 til handels- og samarbejdsaftalen registrerer sekretariatet alle afgørelser og henstillinger med et løbenummer og en henvisning til datoen for vedtagelsen.